ddrg/super_eurlex huggingface dataset:
(9)

Vendar nedavni razvoj kaže, da so ukrepi, ki so jih sprejeli madžarski organi, neprimerni: — Ciljni primanjkljaj v višini 3,6 % BDP za leto 2005, naveden v priporočilu Sveta (in odobren v Mnenju Sveta iz marca 2005 glede dopolnitve konvergenčnega programa iz decembra 2004), bo znatno presežen in vlada se je v nasprotju s svojimi prejšnjimi zavezami odločila, da ne bo sprejela novih ukrepov za korekcijo morebitnih odstopanj; to so madžarski organi potrdili z revidirano priglasitvijo postopka v zvezi s čezmernim primanjkljajem z dne 20. septembra 2005, v kateri je primanjkljaj za leto 2005 znašal 6,1 % BDP. Izid za leto 2005 bo v primeru nadaljnjih odstopanj, ki jih prav tako ne bi nadomestili korektivni ukrepi, še neugodnejši (kar zlasti ni izključeno na strani odhodkov). V skladu s to priglasitvijo bo delež dolga v razmerju do BDP v letu 2005 ostal pod mejo 60 % in bo znašal 57,1 %. — Organi so opustili cilj zmanjšanja primanjkljaja na raven 2,9 % BDP za leto 2006 iz dopolnitve konvergenčnega programa in priporočila, ki ga je Svet sprejel 8. marca 2005. Možno je, da znatno višji cilj v višini 5,2 % BDP (8), določen v osnutku proračuna za leto 2006, ne bo dosežen, če ne bo prišlo do izrazitega znižanja izdatkov, saj naj bi načrtovana davčna reforma po pričakovanjih znižala prihodke za 1,1 % BDP in pred kratkim sprejet proračun za leto 2006 ne vključuje celovitih ukrepov strukturne narave, ki bi podprli tako znatno zmanjšanje odhodkov. — Zniževanje davkov zlasti v letu 2006 je v nasprotju s priporočilom Sveta, da naj bosta časovna skladnost in izvrševanje znižanj davkov pogojena z doseganjem ciljnih primanjkljajev iz dopolnitve konvergenčnega programa, predložene decembra 2004. — Precejšen odmik, tako v letu 2005 kot tudi 2006, od načrtovane poti prilagoditev za odpravo prekomernega primanjkljaja Madžarske do leta 2008, ki jo je začrtala madžarska vlada in je bila potrjena v priporočilu Sveta z dne 8. marca 2005, zbuja dvome glede verodostojnosti te korekcije in skupaj s počasnim napredovanjem strukturnih reform ogroža potrebno izboljšanje makroekonomska neravnovesja.
(3)

Češka republika ne more natančno izračunati osnove za lastna sredstva iz naslova DDV za transakcije iz točke 17 Priloge F k Šesti direktivi. Takšen izračun lahko privede do neupravičenih upravnih stroškov glede na učinek teh transakcij na skupno osnovo za sredstva iz naslova DDV v Češki republiki. Češka republika lahko izvede izračun na podlagi približnih ocen za to kategorijo transakcij iz Priloge F k Šesti direktivi. V skladu z drugo alineo člena 6(3) Uredbe (EGS, Euratom) št. 1553/89 je zato treba Češko republiko pooblastiti, da izračuna osnovo za DDV na podlagi približnih ocen.
(52)

Prav tako ni bilo nobenih znakov, ki bi kazali na izboljšanje težavnega finančnega stanja civilnih dejavnosti, ki so nekaj let pred tem poslovala z izgubo. Zato lahko izključimo, da bi civilne dejavnosti pod lastništvom družbe BAZAN/IZAR pomenile sprejemljivo stopnjo donosnosti ob upoštevanju njihovih preteklih donosov in pomanjkanja kakršnih koli predvidenih ukrepov za prestrukturiranje. To potrjujejo tudi podatki, ki jih je predložila Španija, iz katerih je razvidno, da so vse civilne dejavnosti družbe IZAR v vseh letih od leta 2000 dalje z nekaj redkimi izjemami poslovale z izgubo.
(83)

Zaradi pomanjkanja natančnih prognostičnih podatkov in na njih utemeljenih domnevah je Komisija v sklepu o uvedbi stečajnega postopka podvomila v prognozo dolgoročne rentabilnosti do leta 2010 v višini 15 %. Avstrija je nato posredovala poslovni načrt, ki temelji na osnovnem načelu previdnega načrtovanja in pod politično-gospodarskimi okvirnimi pogoji (poslovna lokacija v vzponu, rast prebivalstva, rast premoženja, širitev Evropske unije) privede do stalnega 15 % izboljšanja donosnosti v časovnem obdobju 7 let. To potrjujejo tudi rezultat običajnega poslovanja v letnih obračunih. Komisija zaradi tega sprejme načrt za prestrukturiranje glede bodočega razvoja kot v celoti verjetnega in popolnega.
(4)

Opravljena preverjanja, izidi dvostranskih razprav in spravni postopki so pokazali, da del odhodkov, ki so jih prijavile države članice, ne izpolnjuje teh pogojev in torej ne more biti financiran iz Jamstvenega oddelka EKUJS.
(23)

Na podlagi tega dokaznega gradiva je Komisija zaključila, da so družbe Oracle, PeopleSoft in SAP glavni akterji na trgih visokozmogljivih celovitih rešitev FMS in HR za velika sestavljena podjetja. Vsak od teh akterjev je v obdobju dveh let oddal vsaj 50 do 100 ponudb, ki ustrezajo prej obravnavanim merilom, zato je jasno, da je predmet ponudb visokozmogljiva celovita programska oprema za velika sestavljena podjetja (torej podjetja z več kakor 10 000 zaposlenimi in prihodki nad 1 milijardo eurov). Vendar pa podatki, s katerimi razpolaga Komisija, in predložena dokumentacija družbe Oracle kažejo, da velika sestavljena podjetja za dobavo visokozmogljive celovite programske opreme FMS in HR občasno izberejo tudi ponudbe drugih akterjev. Drugi ponudniki visokozmogljive celovite programske opreme HR in/ali FMS so družbe Lawson, Intentia, IFS, QAD in Microsoft. Čeprav so bili ti ponudniki uspešni v precej manjšem obsegu, so njihove ponudbe za dobavo visokozmogljive celovite programske opreme FMS in HR večkrat prišle v ožji izbor ali pa so večkrat oddali ponudbo, kjer vrednost licence presega 1 milijon EUR.
(3)

V Odločbi Komisije 93/82/EGS (2) (v nadaljnjem besedilu „prvotna odločba“) je Komisija med drugim določila, da so Cewal in dve drugi linijski konferenci, Cowac in Ukwal, ter podjetja, ki so bila članice teh konferenc, kršili člen 85(1) Pogodbe ES (trenutno člen 81(1) in spodaj tako naveden). Poleg tega so podjetja, ki so bila članice Cewala, s tremi različnimi oblikami zlorab prevladujočega položaja kršila tudi člen 82 Pogodbe ES. Podjetjem je bilo naloženo, da prenehajo s kršitvami.
(6)

Komisija je ugotovila naslednjo kršitev: 12. februarja 1996 sta gospodarski družbi Heineken NV in Heineken France SA sporočili Groupe Danone in Brasseries Kronenbourg SA svojo namero o nabavi poslovnih skupin Fischer in Saint Arnould. Ker sta skupini Fischer in Saint Arnould distribuirali pomembno količino piva Kronenbourg, je to sprožilo pravo vojno za prevzeme. Vsaka pivovarska skupina je zato prevzela veliko število trgovcev na debelo s pijačami, kar je vodilo k močni inflaciji nabavne cene za takšne trgovce na debelo. Zato sta 21. marca 1996 gospodarski družbi Brasseries Kronenbourg SA in Heineken France SA ter njuni matični družbi Groupe Danone in Heineken NV sklenili sporazum o „premirju“ glede prevzema trgovcev na debelo in usklajevanja njihovega združenega distribucijskega omrežja. Zlasti so se sporazumeli o: — začasni ustavitvi prevzemov (prepovedi o nadaljevanju prevzemov trgovcev na debelo izven dogovorjenega seznama), — uskladitvi celotne količine piva, distribuiranega v omrežju vsake stranke, in — uskladitvi števila blagovnih znamk piva vsake stranke, ki se distribuirajo po prodajnih poteh druge stranke.
(3)

Svet je z Uredbo (ES, Euratom) št. 31/2005 z dne 20. decembra 2004 o prilagoditvi prejemkov in pokojnin uradnikov in drugih uslužbencev Evropskih skupnosti ter ponderjev, ki se zanje uporabljajo, z učinkom od 1. julija 2004 (2) sprejel prilagoditev prejemkov in pokojnin uradnikov Skupnosti v višini 0,7 % –
(73)

V tem smislu je Komisija na podlagi člena 87(3)(c) Pogodbe odobrila pomoč za uničenje krme za živali, ki je bila kontaminirana z dioksinom (pomoč št. NN 105/1998). Ta pomoč je bila namenjena stroškom prevoza in uničenja briketov iz kontaminiranih agrumov in krme za živali na način, ki bi upošteval okoljske in zdravstvene pomisleke. Do tega datuma v zakonodaji Skupnosti ni bila določena najvišja mejna vrednost za vsebnost dioksina v surovinah, ki se jih uporablja za pripravo živalske krme.
(77)

Portugalska poleg tega navaja, da so vsa obstoječa delovna mesta v družbi Infineon Portugalska (596 delovnih mest) zaščitena kot posledica naložbe. Postopki hrbtne proizvodnje skupine Infineon potekajo po mnenju Portugalske na Portugalskem in v Maleziji. Če naložbeni projekt ne bi bil izveden na Portugalskem, bi skupina Infineon vse svoje hrbtne postopke prenesla v Malezijo in s tem povzročila izgubo vseh delovnih mest na Portugalskem. To dejstvo je podprto z naslednjimi podatki: (a) Portugalska je predložila dodatna dokazila v zvezi z dejstvom, da bi bili ocenjeni stroški prenosa postopkov iz portugalskih objektov v Malezijo precej nizki, ob čemer je treba upoštevati stroške prenosa opreme, nadomestila za delavce, vračila državnih subvencij in kapitalske dobičke iz prodaje zemljišča in objektov. (b) Obratovalni stroški so v Maleziji znatno nižji kot na Portugalskem. Večina postopkov hrbtne proizvodnje je v jugovzhodni Aziji, ker ponuja regija privlačnejše naložbene pogoje, kot so nižje plače (približno 50 % stroškov dela na Portugalskem), bolj prilagodljiv trg dela, razpoložljivost kvalificiranih delavcev, nižji stroški izobraževanja, cenejše javne oskrbe (energija, voda, plin), nižje stroške zemljišča in gradnje, zemljepisna bližina kupcem, razpoložljivost dobaviteljev, bolj prilagodljiva politika za podelitev subvencij, ugodnejša davčna obravnava in manj stroge okoljske zahteve. (c) Eden od proizvajalcev pomnilnikov DRAM (TI/Samsung) s 740 zaposlenimi je ukinil svoje proizvodne postopke na Portugalskem, preden je družba Infineon odprla obrat v tisti regiji. Družba Infineon je takoj najela 100 teh delavcev. Na Portugalskem v sektorju pomnilnikov DRAM v zadevnem primeru ne obstaja drug obrat, ki bi lahko najel delavce družbe Infineon. (d) Pred začetkom naložbe je v postopku proizvodnje družbe Infineon neposredno ali posredno sodelovala večina delavcev (ocenjenih 489 delovnih mest, vključno s proizvodnimi linijami, raziskavami, nadzor kakovosti itd.). Položaje na področju proizvodnje zasedajo večinoma nizkokvalificirani delavci, ki izkoriščajo posebno intenzivno usposabljanje (ki temelji na uporabljeni opremi); nekateri delavci so precej stari (večinoma nekdanji delavci podjetja TI/Samsung). Zato je razumljiva domneva, da je njihova zaposljivost nekoliko omejena. (e) Kot rezultat naložbe je bil pri usposabljanju za proizvodnjo zmogljivejših pomnilnikov DRAM ter uvedbo novega izdelka (board-on-chip) potreben precejšen trud. (f) Proizvodnja prejšnjih izdelkov (16-megabajtni in 64-megabajtni čipi) je bila po začetku naložbe ustavljena. Trenutno se kot rezultat naložbe proizvajajo le novi čipi z bolj zmogljivim spominom.
(2)

Zaradi pridobitve finančne podpore Skupnosti so švedski organi v letu 2000 predložili večletni program nadzorovanja bakterije Campylobacter pri pitovnih piščancih. Cilj programa je oceniti izhodiščno prevalenco v primarni proizvodnji in v prehranski verigi ter postopno okrepiti izvajanje higienskih ukrepov na ravni kmetijskih gospodarstev za znižanje prevalence na ravni kmetijskih gospodarstev in posledično v celotni prehranski verigi. Program je Komisija odobrila in mu dodelila finančno pomoč Skupnosti za ustrezno obdobje v roku največ štirih let za pokritje nekaterih stroškov, ki jih je imela Švedska, in za zbiranje dragocenih tehničnih in znanstvenih informacij. Program se je začel 1. julija 2001.
(1)

Omejeno priznanje po členu 4(3) Direktive 94/57/ES je priznanje, dodeljeno organizacijam (klasifikacijske družbe), ki izpolnjujejo druga merila, kot so določena po odstavkih 2 in 3 oddelka „Splošno“ Priloge, ki pa ima omejen rok trajanja in obseg, da bi zadevna organizacija pridobila izkušnje.
3.

Položaj in splošni pogoji za izvrševanje sodniške funkcije so določeni v členu 5 Priloge I k Protokolu o Statutu Sodišča, kakor je bil spremenjen s Sklepom Sveta 2004/752/ES, Euratom. Njihove plače, pokojnine in nadomestila so določeni z Uredbo Sveta (ES, Euratom) št. 202/2005 z dne 18. januarja 2005 o spremembi Uredbe št. 422/67/EGS, št. 5/67 Euratom, o določitvi prejemkov predsednika in članov Komisije ter predsednika, sodnikov, generalnih pravobranilcev in sodnega tajnika Sodišča pa tudi predsednika, sodnikov in sodnega tajnika Sodišča prve stopnje (2).
(31)

Glede na to, da so ti trgi še v začetni fazi razvoja in da obstajajo razlike v oblikovanju cen in pogojih uporabe v trenutnih sporazumih, je Komisija sklenila, da ni bilo mogoče najti zadostnih dokazov o obstoju kolektivnega prevladujočega položaja velikih proizvajalcev fonogramov na nacionalnih trgih dovoljenj za glasbo na spletu niti o tem, da bi koncentracija privedla do oblikovanja kolektivnega prevladujočega položaja na teh trgih.
(2)

Zaradi izteka mandata g. Mauru PILIJU, članu (IT), in g. Carlu ANDREOTTIJU, nadomestnemu članu (IT), sta se izpraznili mesti člana in nadomestnega člana Odbora regij, o čemer je bil Svet obveščen 8. novembra 2004 –
(1)

Odločba Komisije 92/452/EGS z dne 30. julija 1992 o uvedbi seznamov odobrenih skupin za zbiranje in pridobivanje zarodkov v tretjih državah za izvoz govejih zarodkov v Skupnost (2) določa, da lahko države članice uvažajo zarodke iz tretjih držav samo, če so jih zbrale, pripravile in skladiščile skupine za zbiranje zarodkov, naštete v navedeni odločbi.
(4)

Do imenovanja referenčnega laboratorija Skupnosti za bolezni slinavke in parkljevke se upošteva poročilo Svetovnega referenčnega laboratorija za bolezni slinavke in parkljevke FAO o seznamu prednostnih antigenov, ki se priporočajo za banke antigenov in ga je potrdil Tehnični odbor Evropske komisije za nadzor slinavke in parkljevke (EUFMD) pri Organizaciji za prehrano in kmetijstvo (FAO) na 36. plenarnem zasedanju EUFMD.
(6)

Komisija je poiskala in preverila vse podatke, ki so bili po njenem mnenju potrebni za namen te ponovne preiskave. Preveritveni obiski so bili opravljeni v prostorih naslednjih družb: Izvoznik in z njim povezana proizvajalca v LRK: — Rainbow Rich Industrial Ltd., Hongkong — Golden Time Enterprises (Shenzhen) Co. Ltd. in Jintian Enterprises Nanjing Co. Ltd., Shenzhen, LRK Uvoznika: — Emilio Peña S.A., Valencia, Španija — Kraemer & Martin GmbH, Sankt Augustin, Nemčija.
(2)

Eden od pogojev se je nanašal na podjetje Elin EBG Traction („ETR“), hčerinsko družbo VA Tech AG, ustanovljeno v Linzu, Avstrija. Bombardier je imel skupni nadzor nad podjetjem ETR, dobaviteljem električnega pogona za železniški vozni park. Prekinitev strukturne vezi med podjetjema Bombardier in ETR, kakor zahteva odstavek 1(a) Priloge, je spremenila podjetje ETR v neodvisnega dobavitelja pogonske tehnologije za, med drugim, regionalne vlake in tramvaje/lahka tirna vozila. Vendar so bila v prehodnem obdobju potrebna določena jamstva, ki so podjetju ETR omogočila pridobitev novih partnerjev za nadomestitev podjetja Bomardier, ki je po nakupu ADtranz postal vertikalno integriran in se tako ni mogel več zanesti na ETR kot dobavitelja opreme za električni pogon.
4.

Ime: LUKIĆ Milan Datum rojstva: 6.9.1967 Kraj rojstva: Višegrad, Bosna in Hercegovina Državljanstvo: Bosne in Hercegovine, verjetno tudi Srbije in Črne gore
(3)

Glede na uradno izjavo poljskega pristojnega organa so nekateri obrati v sektorjih mesa, mleka in rib zaključili postopek posodabljanja in so zdaj v celoti usklajeni z zakonodajo Skupnosti. Navedene obrate je zato treba črtati s seznama obratov v prehodu.
(1)

Odločba 1999/355/ES o nujnih ukrepih proti širjenju škodljivega organizma Anoplophora glabripennis (Motschulsky) v zvezi s Kitajsko (z izjemo Hongkonga) (2) in Odločba 2001/219/ES o začasnih nujnih ukrepih v zvezi z leseno embalažo, ki je v celoti ali deloma iz neobdelanega lesa iglavcev s poreklom iz Kanade, Kitajske, Japonske in Združenih držav Amerike (3) sta zastareli, saj so ustrezne določbe zdaj navedene v Direktivi 2000/29/ES.
(3)

Glede na stopnjo veterinarskega nadzora in dejstvo, da so zadevni konji oskrbovani ločeno od živali z nižjim zdravstvenim statusom, je treba obdobje začasnega izvoza podaljšati na manj kot 90 dni ter skladno s tem določiti pogoje v zvezi z zdravstvenim varstvom živali ter veterinarskim spričevalom za ponovni vstop registriranih konjev, ki se po začasnem izvozu udeležijo konjeniških prireditev za olimpijske igre, vključno s pripravljalnimi testnimi prireditvami, in paraolimpijskih iger.
(3)

Odločba Komisije 2005/92/ES z dne 2. februarja 2005 o pogojih v zvezi z zdravjem živali, certificiranju in prehodnih določbah glede uvoza in obdobja skladiščenja za pošiljke nekaterih proizvodov živalskega izvora v prostih conah, brezcarinskih skladiščih in prostorih izvajalcev, ki zagotavljajo prevozna sredstva v čezmejnem pomorskem prometu v Skupnosti (3), in Odločba Komisije 2005/93/ES z dne 2. februarja 2005 o prehodnih določbah glede uvoza in obdobja skladiščenja za pošiljke nekaterih proizvodov živalskega izvora v carinskih skladiščih v Skupnosti (4) določata, da se v prehodnem obdobju do 1. januarja 2006 lahko nadaljuje skladiščenje proizvodov, ki ne ustrezajo uvoznim pogojem Skupnosti za zdravje živali in so bili uvoženi v Skupnost pred 1. januarjem 2005, dokler proizvodi niso poslani v njihov dokončni namembni kraj v tretji državi.
(2)

Po sprejetju začasnih protidampinških ukrepov je Komisija nadaljevala s preiskavo dampinga, škode in interesa Skupnosti. Dokončne ugotovitve in sklepi te preiskave so določeni v Uredbi Sveta (ES) št. 1659/2005 (3) o uvedbi dokončne protidampinške dajatve in dokončnem pobiranju začasne dajatve, uvedene na uvoz določenih vrst magnezitne opeke s poreklom iz LRK.
(9)

Skladno s členom 17(3) Uredbe (ES) št. 1227/2000 se zahteve iz člena 16(1)(c) navedene uredbe sprejmejo za države članic, ki so porabile začetna dodeljena sredstva v skladu z njihovimi zahtevami z uporabo proračunskih sredstev, po tem ko se je za vse države članice vsota zneskov, uradno prijavljenih skladno s členom 16(1)(a) in (b) navedene uredbe in eventualno popravljenih skladno s členom 17(1) in (3), in vsota zneskov, uradno prijavljenih in sprejetih skladno s členom 17(9) navedene uredbe, odštela od skupnega zneska, ki je dodeljen državam članicam. Ta določba se za proračunsko leto 2005 uporabi v Nemčiji, Španiji, Franciji, Italiji, Avstriji in na Portugalskem –
(2)

Dve mesti članov Odbora regij sta se sprostili po odstopih ge. Annette McNAMARA in g. Roystona BRADYJA. Štiri mesta nadomestnih članov so se sprostila po odstopih ge. Angele LUPTON, ge. Vivian O’CALLAGHAN, g. P. J. COGHILLA in ge. Catherine MURPHY –
(7)

Italijanski organi so zaprosili Komisijo za odstopanje od označevanja svežega mesa s predvidenim posebnim žigom in pogoja, da je treba predelati sveže meso, ki izvira z gospodarstev na ogroženem območju. Zahteva je bila utemeljena z dokazovanjem resnih težav pri iskanju trga za predelano meso, s posledicami za dobro počutje prašičev na nekaterih gospodarstvih, če se ne zakoljejo pravočasno, in z zanemarljivim dodatnim tveganjem za zdravje živali zaradi takega odstopanja, če so sprejeti tudi posebni ukrepi za nadzor bolezni. Zato je primerno določiti, da prašičjega mesa z gospodarstev na ogroženem območju pod nekaterimi pogoji ni treba predelati in označiti s predvidenim posebnim žigom in predelati v poznejši fazi. Da bi zagotovili odsotnost afriške prašičje kuge in vsakega tveganja širjenja bolezni, je treba določiti dodatne ukrepe v zvezi z izvornimi gospodarstvi in premiki teh prašičev.
1.

v višini 50 % odhodkov za: (a) takojšnjo primerno odškodnino za živinorejce, ki so prisiljeni obvezno zaklati svoje živali kot del ukrepov v boju proti izbruhom bolezni modrikastega jezika v letih 2004 in 2005 v skladu s sedmo alineo člena 3(2) Odločbe 90/424/EGS in te odločbe; (b) uničenje okuženih živali, dezinsekcijo in za izvajanje cepljenja pod pogoji iz prve in tretje alinee člena 3(2) in druge alinee člena 3(4) in (5) Odločbe 90/424/EGS in te odločbe;
Ob upoštevanju odstavka 1 in Priloge II, za pravice in obveznosti pravnih oseb, ustanovljenih v Skupnosti, ki sodelujejo v egiptovskih raziskovalnih projektih znotraj raziskovalnih in razvojnih programov, in za pogoje, ki se uporabljajo za predložitev in ocenjevanje predlogov in za podelitev in sklenitev pogodb za tovrstne projekte, veljajo egiptovska zakonodaja, predpisi in vladne direktive, ki urejajo delovanje raziskovalnih in razvojnih programov, kot veljajo za egiptovske pravne osebe, ob zagotavljanju enakopravnega obravnavanja in ob upoštevanju narave sodelovanja med Egiptom in Skupnostjo na tem področju.

Za financiranje pravnih oseb, ustanovljenih v Skupnosti, ki sodelujejo v egiptovskih raziskovalnih projektih znotraj raziskovalnih in razvojnih programov, veljajo egiptovska zakonodaja, predpisi in vladne direktive, ki urejajo delovanje raziskovalnih in razvojnih programov, kot veljajo za ne-egiptovske pravne osebe, ki sodelujejo v egiptovskih raziskovalnih projektih znotraj raziskovalnih in razvojnih programov.
(2)

V skladu z Odločbo Komisije 2004/92/ES z dne 21. januarja 2004 o nujnih ukrepih glede čilija in izdelkov s čilijem (2) so države članice opravile preskuse za prisotnost kemičnih snovi sudan I, sudan II, sudan III in škrlatnordečega barvila (sudan IV). Te snovi so našli v čiliju in izdelkih s čilijem kot tudi v kurkumi ali palmovem olju. Vse ugotovitve so bile v skladu s členom 50 Uredbe (ES) št. 178/2002 posredovane po sistemu hitrega opozarjanja na nevarnosti hrane in krme.
(3)

Komisija je ocenila jamstva, ki so jih v zvezi z zdravstvenim stanjem živali predložili Maroko, Nova Zelandija, Tunizija in Turčija, ter ugotovila, da ne ustrezajo vsem zahtevam iz Direktive 91/67/EGS in Direktive Sveta 95/70/ES z dne 22. decembra 1995 o uvedbi minimalnih ukrepov Skupnosti za nadzor nekaterih bolezni školjk (3).
SL Uradni list Evropske unije L 77/9

SKLEP SVETA IN KOMISIJE

z dne 21. februarja 2005

o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

(2005/252/ES, Euratom)

SVET EVROPSKE UNIJE

IN KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2) in členov 55, 57(2), 71, 80(2), 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju Pogodbe o pristopu iz leta 2003 in zlasti člena 2(3) Pogodbe,

ob upoštevanju Akta o pristopu iz leta 2003 in zlasti člena 6(2) Akta,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju naslednjega:

(1) Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani (2), zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji je bil v imenu Evropskih skupnosti in njunih držav članic podpisan 30. aprila 2004.

(2) Protokol je treba odobriti –

SKLENILA:

Člen 1

Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Evropske skupnosti, Evropske skupnosti za atomsko energijo in držav članic.

Besedilo Protokola je priloženo temu sklepu (3).

Člen 2

Predsednik Sveta v imenu Skupnosti pošlje uradno obvestilo iz člena 4 Protokola. Predsednik Komisije istočasno pošlje to uradno obvestilo v imenu Evropske skupnosti za atomsko energijo.

V Bruslju, 21. februarja 2005 Za Svet Predsednik J. ASSELBORN Za Komisijo Predsednik J. M. BARROSO

(1) Mnenje z dne 26. oktobra 2004 (še ni objavljeno v Uradnem listu).

(2) UL L 239, 9.9.1999, str. 3.

(3) Glej UL L 300, 25.9.2004, str. 44.